**Hvorfor nye lamper, og lige nu?**

I 2015 besluttede Solrød kommune at ejerskabet af gadebelysningen på privat vej skal overgå til de enkelte grundejere.

Solrød kommune besluttede ydermere at SEAS NVE skulle stå for udskiftning af vores lampehoveder, men det forhindrede vi med et modbud på opgaven.

Dog besluttede vi i grundejerforeningen, på næstkommende generalforsamling at lave en opsparing til evt. udskiftning af vores gadebelysning, da vi ikke kendte kommunens agenda.

**Vedr. Tilbud på gadebelysning i Grundejerforeningen Ørnesædet afd. 2**

Ifølge nye regler må elektriker ikke længere udskifte pære som indeholder kviksølv, og derfor kun nedtage dem, når går i stykker.

Derfor igangsatte vi i 2020 i Lampeudvalget et miniudbud og indhentning af 3 tilbud - på samme lampetype som er sat op ved varmecentralen.

**Hvem laver det for os?**

Det bedste tilbud kommer fra SEAS-NVE, som byder ind med en pris på 4.850 kr. pr. lampe. Samlet pris 266.750,00 kr. inkl.  Moms.

I tilbuddet indgår nedtagning af de gamle lampehoveder samt bortskafning og opsætning af de nye lampehoveder.

De nye lampehoveder vil give os natsænkning, som betyder lys i området hele natten.

Alt service fortsætter uændret via Solrød kommune, eller deres APP.

**Hvornår sker det?**

Idet at der er hensat midler til udskiftning af lampehoveder i budgettet, vil vi i bestyrelsen hermed informere alle grundejere om at SEAS NVE påbegynder udskiftning af vores gadebelysning indenfor de næste måneder (idet at der er lidt leveringstid på lamperne)

Med venlig hilsen

Bestyrelsen